
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

изх. № 61-00-15/14.01. 2020 г.

вх. № ОС-32/14.01.2020 г.
ДО

ОБЩИНСКИ СЪВЕТ

ЗЛАТОГРАД 

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Отдаване под наем на едноетажна масивна сграда "Кафе-бар", със застроена площ 75 кв. м., разположена в УПИ ХІІ, кв. 22 по ПУП на с. Старцево и на терен с площ 18,40 кв. м., представляващ  част от  УПИ ХІІ, кв. 22 по ПУП на с. Старцево.
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,
По силата на акт за частна общинска собственост № 1638/29.07.2019 г. Община Златоград е собственик на едноетажна масивна сграда "Кафе-бар", със застроена площ 75 кв. м., разположена в УПИ ХІІ, кв. 22 по ПУП на с. Старцево.

От южната страна на сградата, върху терен с площ 18,40 кв. м., представляващ  част от  УПИ ХІІ, кв. 22 по ПУП на с. Старцево, е поставен дървен навес за разширение на търговската зона на заведението и по-добро обслужване на клиентите.  Навесът е поставен въз основа на Разрешение за поставяне по чл. 56, ал. 1 от ЗУТ  № 16 от 17.11.2017 г., издадено от Главния архитект на Община Златоград и схема за поставяне, одобрена от същия.    

За УПИ ХІІ, кв. 22 по ПУП на с. Старцево е съставен акт № 304/18.02.2003 г. за публична общинска собственост.

Сградата и теренът са били предмет на договор за наем № 117/12.06.2009 г., чийто максималният, 10-годишен, срок е изтекъл на 11.06.2019 г.

Съгласно чл.14, ал. 1 и ал. 2 от Закона за общинска собственост (ЗОС), свободни нежилищни имоти – частна общинска собственост, които не са необходими за нуждите на общината или на юридически лица на издръжка на общинския бюджет, могат де се отдават под наем на трети лица.

Съгласно чл.14, ал. 7 от Закона за общинска собственост (ЗОС), свободни имоти или части от тях – публична общинска собственост могат да се отдават под наем за срок от 10 години, при условията и по реда Наредба № 2 на Общински съвет Златоград за реда за придобиване, управление и разпореждане с общинско имущество. Отдаването под наем се извършва от кмета на общината, след провеждане на публичен търг или публично оповестен конкурс, освен ако в закон е предвидено предоставянето под наем да се извършва без търг или конкурс. Въз основа на търга или конкурса се сключва договор за наем от кмета на общината или оправомощено от него длъжностно лице.
С писмо наш вх. № 10-00-139/08.08.2019 г. Кметът на кметство с. Старцево предлага отдаване под наем на масивна сграда "Кафе-бар", със застроена площ 75 кв. м., разположена в УПИ ХІІ, кв. 22 по ПУП на с. Старцево да бъде извършено чрез провеждане на публично оповестен търг, за срок от 10 години, с предназначение: за кафе-аператив.

Целесъобразно е, сграда "Кафе-бар", със застроена площ 75 кв. м., разположена в УПИ ХІІ, кв. 22 по ПУП на с. Старцево да бъде отдадена под наем ведно с терена, чрез провеждане на публично оповестен търг за срок от 10 години.
Главният архитект на Община Златоград изготви схема за поставяне по чл. 56 от ЗУТ на дървен навес върху терен с площ 18,40 кв. м. от южната страна на едноетажна масивна сграда "Кафе-бар", със застроена площ 75 кв. м., разположена в УПИ ХІІ, кв. 22 по ПУП на с. Старцево. 
Отдаване под наем на сградата и на терена са включени  в Годишната програма за  управление и разпореждане с имотите - общинска собственост в Община Златоград през  2019 г., приета с Решение № Ж 891/30.01.2019 г. на Общински съвет Златоград, които Община Златоград има намерение да предостави под наем.
Във връзка с гореизложеното, с настоящата докладна записка правя предложение за откриване на процедура за провеждане на публично оповестен търг с явно наддаване за отдаване под наем на едноетажна масивна сграда "Кафе-бар", със застроена площ 75 кв. м., разположена в УПИ ХІІ, кв. 22 по ПУП на с. Старцево, ведно с терен с площ 18,40 кв. м., представляващ  част от  УПИ ХІІ, кв. 22 по ПУП на с. Старцево, по реда на чл. 16  и чл. 21 от Наредба № 2 за реда за придобиване, управление и разпореждане с общинско имущество на ОбС Златоград. 
Във връзка с горното предлагам на Вашето внимание следния проект за  
І. Р Е Ш Е НИ Е
Общински съвет Златоград, на основание чл. 21, ал.1, т. 8. от ЗМСМА, чл. 14, ал. 1, ал. 7 и 8 от Закона за общинската собственост, чл. 16 и  чл. 21 от Наредба № 2 за реда за придобиване, управление и разпореждане  с общинско имущество на ОбС  Златоград,      

Р Е Ш И


1. Да се извърши процедура по провеждане на публично оповестен търг с явно наддаване за отдаване под наем на следния общински недвижим имот: едноетажна масивна сграда "Кафе-бар",  със застроена площ 75 кв. м., ведно с терен с площ 18,40 кв. м. от южната страна на сградата, разположени в УПИ ХІІ, кв. 22 по ПУП на с. Старцево,  при следните тръжни условия:
1.1. Минимална тръжна месечна наемна цена за едноетажна масивна сграда "Кафе-бар",  със застроена площ 75 кв. м., ведно с терен с площ 18,40 кв. м. от южната страна на сградата, разположени в УПИ ХІІ, кв. 22 по ПУП на с. Старцево е в размер на 281,47 лева (двеста осемдесет и един лев и четиридесет и седем стотинки), без ДДС, изчислена, съгласно Тарифата за базисни наемни цени за кв. м. на общински имоти, по Приложение 1 към Наредба №  2 на Общински съвет Златоград за реда за придобиване, управление и разпореждане с общинско имущество.

Върху достигнатата тръжна месечна наемна цена се начислява ДДС.

1.2. Срок за отдаване под наем   – 10 години от сключване на договора за наем.
            1.3. Предназначение на обекта –  кафе-аператив и поставяне на дървен навес от южната страна  на едноетажна масивна сграда "Кафе-бар", разположени в УПИ ХІІ, кв. 22 по ПУП на с. Старцево.
1.4.Основните и текущи ремонти на отдадения под наем обект, във връзка с  използването му  по предназначение, са за сметка на наемателя. 
1.5. Наемателят е длъжен, след сключване на договора за наем, да се снабди, за своя сметка, с разрешение за поставяне на преместваем обект от Главен архитект на Община Златоград, по реда чл. 23 от Наредба № 3 за реда и условията за разполагане на преместваемите обекти, на рекламно-информационните и монументално-декоративни елементи, и за осъществяването на рекламната дейност на територията на Община Златоград. 

2. Упълномощава Кмета на Община Златоград – Мирослав Митков Янчев да издаде заповед за откриване на процедура по провеждане на публично оповестен търг с явно наддаване, която да съдържа: описание на имота; вида на търга; начална тръжна цена; начина на плащания и евентуални обезпечения; датата, мястото и часа на провеждане на търга; размер на депозита и други тръжни условия, съгласно настоящото решение, по реда на Глава седма от Наредба № 2 на ОбС



Приложения: копие от акт за частна общинска собственост № 1638/29.07.2019 г.; копие от акт за публична общинска собственост №  304/18.02.2003 г.; схема за поставяне по чл. 56 от ЗУТ, одобрена  от Главния архитект на Община Златоград; становище с наш вх. № 10-00-139/08.08.2019 г. на Кмета на кметство с. Старцево.
С уважение,

МИРОСЛАВ ЯНЧЕВ

Кмет на Община Златоград

ОД/ЗЦ
          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

